**TARJOUSPYYNTÖ MAANRAKENNUSMATERIAALEISTA JA -TÖISTÄ**

Nivalan kaupungin tekninen toimi pyytää tarjoustanne tien- ja maanrakennus-

töissä vuonna 2026 tarvittavasta hiekasta, sorasta, murskeesta, maanpoistosta ja miestyöstä.

Tilaaja käyttää ensisijaisesti halvimman tarjouksen tehnyttä

soveltuvuus ja saatavuus huomioiden.

Tarjouksen hintojen tulee olla voimassa koko kalenterivuoden, vain suuria kohteita varten pyydetään hankekohtaiset erilliset tarjoukset. Hinnat on ilmoitettava arvonlisäverottomina (alv 0 %).

Tarjoushinnat tulee olla CE merkittyä infra RYL:n laatujärjestelmän mukaan

koko- ja laatulajikkeista yksikköhinnoin; hinnat Nivalan keskustan taajama-

alueella kohteeseen levitettynä, muotoiltuna ja tiivistettynä sekä ilman levitys-tä, muotoilua ja tiivistystä. Tarjotuista materiaaleista tulee pyydettäessä

toimittaa laatua osoittavat tutkimustulokset. Maanpoiston hinta kuormauksesta

kaivupohjan muotoiluineen ja ajohinta eri pituisille matkoille levityksineen

läjityspaikalla. Kuljettajilta vaaditaan tieturva 1 kortti.

Myöhästyneitä tarjouksia ei huomioida.

**Tilaajavastuulain 5 § mukaiset asiakirjat on toimitettava laskutuksen yhteydessä. Tilaajavastuulain mukaiset asiakirjat tarkistetaan myös ennen työn tilaamista**

Maksuehto laskuilla 14 pv ilman laskutuslisää.

Kirjalliset tarjoukset tulee jättää **4.11.2025 klo 15.00 mennessä** sähköpostiosoitteeseen **kirjaamo@nivala.fi.**

**Tarjousta koskevia ehtoja**



Tarjouspyyntö käsittää koneen/kuorma-auton toimittamista tilaajan käyttöön

tuntityöhön mahdollisine lisälaitteineen sekä kuljettajineen.



Tarjous annetaan liitteellä ”Maanrakennus tarjouslomake 2026”.

Kaikki hinnat ovat alv 0%. Tuntihintojen tulee olla kiinteästi voimassa koko sopimusajan. Mahdolliset ylityökorvaukset ja matkalisät on ilmoitettava erikseen.



Tilaajalla on oikeus tarkistaa kone varusteineen ja laitteineen ennen sen siirtämistä työmaalle sekä milloin tahansa työmaalla työkuntoisuuden ja työturvallisuus-

määräysten toteamiseksi.



Koneen kuljettajalta edellytetään ominaisuuksia, jotka täyttävät tilaajan työn tekemiseen asettamat vaatimukset. Kuljettajalta edellytetään osaamista ja kokemusta kunnallisteknisissä töissä, vastuuntuntoisuutta, oma-aloitteisuutta, yhteistyökykyä.

Annetut tarjoukset ovat pääsääntöisesti julkisia päätöksenteon jälkeen. Tarjoukset tulee laatia siten, etteivät ne sisällä liikesalaisuuksia. Jos liikesalaisuuksien sisällyttäminen tarjoukseen on välttämätöntä, siitä on tarjouksessa mainittava erillisellä liitteellä.

Sitova kumppanuusmalli, SOPIVA, toiminnan jatkuvuus

Tässä sopimuksessa sovittujen suoritusten toimitusvarmuus on tärkeää.

Osapuolet toteavat, että osapuolten suoritusten häiriönsietoa ja palveluiden toimitusvarmuutta voidaan kehittää toiminnan jatkuvuussuunnittelun avulla. Osapuolet korostavat lisäksi yhteistyön merkitystä toimintavarmuuden hallinnassa. Näistä syistä osapuolet liittävät tämän sopimuksen liitteeksi 1 toiminnan jatkuvuuden hallintaa koskevat suositukset.

Osapuolet ovat tutustuneet kyseisiin suosituksiin, verranneet omaa toimintaansa niihin ja vakuuttavat toisilleen toimintansa täyttävän kyseiset suositukset tämän sopimuksen voimassaoloajan.

Osapuolella on tämän sopimuksen voimassaoloajan velvollisuus, toisen osapuolen sitä erikseen pyytäessä, esittää toiselle osapuolelle selvitys siitä, miten se on liitteen 1 suositukset täyttänyt.

8.

Maksuehto laskuilla 14 pv ilman laskutuslisää. Hinnat on ilmoitettava arvonlisäverottomina (alv 0 %). Myöhästyneitä tarjouksia ei huomioida.

Tilaaja pidättää itsellään oikeuden vapaasti hyväksyä tai hylätä minkä tahansa tarjouksen.

Lisätietoja antaa

kuntatekniikan päällikkö Juho Rautio puh. 040 344 7286